cyanic-selkie/wikianc huggingface dataset:
ভাইকিং
ঈশ্বরের উদ্দেশ্যে মানুষ হত্যা:
ভাইকিংদের কাজ যেমন অপহরণ, লুটপাট ঠিক তেমনি এর সাথে সামঞ্জস্যপূর্ণ তাদের বাহ্যিক শারীরিক গঠনও। বিভিন্ন আখ্যানে তাদের কপাল বরাবর চুল, ঘন আই-ব্রো, ঝোপের ন্যায় শ্মশ্রু এবং প্রসারিত কাঁধের বর্ণনা রয়েছে যা দশ শতকের ক্রিমিনাল প্রোফাইলের সাথে পুরোপুরি মানানসই।
মৃতের নখ-কর্তন প্রথা
ভাইকিং দের অন্তুষ্ট্যিক্রিয়া রীতির একটি হলো সদ্য মৃতের হাত ও পায়ের নখ কেটে দেয়া। পৃথিবীর সমাপ্তি যেনো না হয় কিংবা হলেও যেনো বিলম্বে হয় সে লক্ষ্যেই তারা এরকম পদক্ষেপ নেয়।। মৃতের নখ দিয়ে তৈরি নাগফার নামে একটি জাহাজ দানবদের যুদ্ধে নিয়ে যেতো। যতবেশি মানুষকে অকর্তিত নখসহ কবর দেয়া হয়, জাহাজটি ততই বড় হতে থাকে। যেহেতু বড় জাহাজ বেশি দানবের ভ্রমণের সমার্থক এবং কেউই বেশি দানব কিংবা পায়ের নখ দিয়ে বড় জাহাজ গড়ে উঠুক তা চায় না তাই মৃতের নখ কেটে দেয়া তাদের জন্য অত্যন্ত জরুরি রীতি হয়ে ওঠে।
শিশুহত্যা
নামসম্বন্ধীয় বিশ্বাসকে ঘিরে ভাইকিং দের অধিকাংশ শিশুহত্যা হতো। একটি শিশুকে নির্দিষ্ট নাম দিয়ে খ্রিস্টধর্মে দীক্ষিত করার রীতি চালু হয়েছে ভাইকিং দের থেকেই। তাদের এই প্রথাটির নাম ‘অসা ভ্যাটনি’। বাবা-মা শিশুদের পর্যবেক্ষণ করার পর কেবল যখন সিদ্ধান্ত নেয় যে তারা পালনযোগ্য তখনই এই অনুষ্ঠান করা হয়। যাদের তারা পালন করবে বলে সিদ্ধান্ত নেয় না তাদের মারার জন্য অনাবৃত অবস্থায় বাইরে ফেলে রাখা হয়। বেশিরভাগক্ষেত্রে মেয়েরাই এমন দুর্ভাগ্যের শিকার হতো। যে কারণে ভাইকিংদের ছেলে এবং মেয়ের অনুপাত ৪:১ থেকে ৯:১ এর মত হতো সবসময়। সবচেয়ে অদ্ভুত ব্যপার হলো অসা ভ্যাটনির আগে শিশুহত্যাকে কখনো খুন বলে বিবেচনা করা হতো না। কেবলমাত্র নামকরণ এবং গ্রহণের পর হত্যা করলে তা ধর্তব্য বিষয় ছিলো।
ক্রিমি সংক্রমণ
২০১৫ সালে কোপেনহেগেন বিশ্ববিদ্যালয়ের একদল বিজ্ঞানী এক টন জীবাণুর ডিম পায় যা থেকে তারা সিদ্ধান্তে আসে যে ভাইকিং দের মধ্যে ক্রিমির সংক্রমণ হয়েছিলো যার প্রভাব এতোই গুরুতর ছিলো যে ভাইকিংদের জেনেটিক্সে পরিবর্তন চলে এসেছিলো যেনো এসব সংক্রমণের প্রভাবের সাথে তারা যুদ্ধ করে টিকে থাকতে পারে। প্রত্নতত্ত্বের মতে,ভাইকিংদের মধ্যে অণুর অস্বাভাবিক একটি সংস্করণ পাওয়া যায় যার নাম আলফা-১-এনটিট্রিপসিন বা A1AT।শতবছর আগে এ অণুটিই তাদের শরীরে প্রতিরোধ ব্যবস্থা গড়ে তুলেছিলো। এ অণুটির জেনেটিক ফ্যাক্টর এখনের একমাত্র শ্বাসকষ্টজনিত রোগ এমফি’সীম এবং COPD এর সাথে মিলে। এ অস্বাভাবিক জীনগুলো এখন পরিবাহী জীবাণু না পেতে পেতে শরীরের অন্যান্য অংশে ক্ষতি করা শুরু করেছে।
এমনসব অদ্ভুত প্রথা, সংস্কৃতির জন্যই হয়তো ভাইকিংদের এখনও স্মরণ করা হয়,গবেষণা করা হয় আরো উদ্দীপনার সাথে।
শমরিয়া
শমরিয়া (السامرة) হল প্রাচীন ইস্রায়েল দেশের কেন্দ্রীয় অঞ্চলের একটি ঐতিহাসিক ও বাইবেলীয় নাম, যার উত্তরে রয়েছে গালীল এবং দক্ষিণে যিহূদিয়া।  খ্রীষ্টাব্দের শুরুর দিকে যোসেফাস এই অঞ্চলটির সীমানা হিসাবে পশ্চিমদিকে ভূমধ্যসাগর এবং পূর্বদিকে যর্দন নদীকে নির্দিষ্ট করেছেন। এর এলাকা মূলত হিব্রু বাইবেলের ইফ্রয়িমের বংশ এবং মনঃশির বংশের জন্য বরাদ্দকৃত অঞ্চলের পশ্চিম অর্ধাংশের সাথে মেলে; শলোমনের মৃত্যুর পর তাঁর সাম্রাজ্য দক্ষিণাঞ্চলীয় যিহূদা রাজ্য এবং উত্তরাঞ্চলীয় ইস্রায়েল রাজ্যে বিভক্ত হয়ে পড়লে এই এলাকাটি ইস্রায়েল রাজ্যের দক্ষিণ অংশ গঠন করে। শমরিয়া ও যিহূদিয়ার মধ্যবর্তী সীমান্ত রামাল্লাহর অক্ষাংশ দ্বারা নির্ধারিত হয়।
শমরিয়া নামটি উত্তরাঞ্চলীয় ইস্রায়েল রাজ্যের দ্বিতীয় রাজধানী প্রাচীন শমরিয়া নগরী থেকে উদ্ভূত হয়েছে।
শমরীয় জাতি প্রাচীন শমরিয়ার সাথে সম্পর্কিত। শমরীয়রা নিজেদের ইফ্রয়িম এবং মনঃশির (যোষেফের দুই পুত্র) বংশধর এবং লেবীয়দের উত্তরসূরি বলে দাবি করে। কনান দেশে তাদের প্রবেশের সময় থেকে শুরু করে কিছু গোঁড়া ইহুদিদের ধারণা ছিল যে এটি বাবিলীয় বন্দীদশা থেকে শুরু করে বাবা রাব্বার শাসনামলে শমরীয় শাসন অবধি ছিল। তারা বিন্যামীনের বংশের সাথে নিজেদের অন্তর্ভুক্ত করত যা স্বীকৃত ছিল, তবে ১৯৬০ এর দশকে এই বংশধারাটি বিলুপ্ত হয়ে যায়।
মোহাম্মদ আবুল হাশেম
মোহাম্মদ আবুল হাশেম (১১ এপ্রিল ১৯২২–৯ এপ্রিল ২০২১) ছিলেন বাংলাদেশের কুমিল্লা জেলার রাজনীতিবিদ ও মুক্তিযুদ্ধা। সমাজসেবায় তার অবদানের জন্য বাংলাদেশ সরকার ২০১১ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন। তিনি ছিলেন ১৯৭০ সালের পাকিস্তান জাতীয় পরিষদের এমএলএ।
প্রাথমিক জীবন
মোহাম্মদ আবুল হাশেম ১১ এপ্রিল ১৯২২ সালে কুমিল্লার মুরাদনগরের রাজা চাপীতলা গ্রামে জন্মগ্রহণ করেন। তার পিতা বদিউল আলম ছিলেন সরকারী চাকুরীজীবি ও মা অজিফা খাতুন ছিলেন গৃহিণী। তিনি মাউথফুল সরকারী প্রাথমিক বিদ্যালয়ে থেকে প্রাথমিক শিক্ষা লাভের পর ঢাকার নবকুমার হাইস্কুল থেকে ১৯৪৩ সালে ম্যাট্রিকুলেশন পাশ করেন।
তিনি ১৫ মে ১৯৫২ সালে ব্রাহ্মনবাড়ীয়ার নূরুন্নাহারকে বিয়ে করেন, এই দম্পতীর ১০ মেয়ে ও ২ ছেলে।
কর্মজীবন
মোহাম্মদ আবুল হাশেম ৯৪৫ সাল থেকে ১৯৪৮ সাল পর্যন্ত স্যার সলিমুল্লাহ মুসলিম এতিমখানার বিক্রয় ব্যবস্থাপক হিসেবে কর্মজীবন শুরু করেন। এর পর আদিল-খলিল কোম্পানীতে ব্যবস্থাপক হিসেবে চাকুরি করেন।
১৯৭১ সালে তিনি মুক্তিযুদ্ধে অবদান রাখেন। এর পর শুরু করেন ব্যবসা। ১৯৫০ সালে প্রতিষ্ঠা করেন গ্লোব প্রিন্টিং ওয়ার্কস, ১৯৫৫ সালে নিউ ঢাকা ব্রেইড ফ্যাক্টরী, রুমি মেডিকেল স্টোর, ১৯৬২ সালে জবা টেক্সটাইল মিল্স ও করিম ইন্ডাস্ট্রিয়াল করপোরেশন লি:। তিনি ১৯৭০ সালে পাকিস্তান টেক্সটাইল মিলস ওনার্সের চেয়ারম্যান, ১৯৭৩ সালে লায়ন্স ক্লাব অব ঢাকা নর্দানের পরিচালক ও ১৯৮৪ থেকে ১৯৮৫ সাল পর্যন্ত বাংলাদেশ টেক্সটাইল মিলস্ আ্যসোসিয়েশনের চেয়ারম্যান ছিলেন।
কুমিল্লায় তিনি প্রতিষ্ঠা করেন ৬৪টি শিক্ষাপ্রতিষ্ঠান। সমাজসেবার অসমান্য অবদানের জন্য তিনি ২০১১ সালে একুশে পদকে ভুষিত হন।
রাজনৈতিক জীবন
হাশেম ১৯৭০ সালের পাকিস্তান জাতীয় পরিষদ নির্বাচনে এমএলএ নির্বাচিত হন। ১৯৭৯ সালের দ্বিতীয় ও ১৯৮৬ সালের তৃতীয় জাতীয় সংসদ নির্বাচনে আওয়ামী লীগ থেকে প্রতিদন্ধীতা করে হেরে যান আবুল হাশেম। তিনি ১৯৮৮ থেকে ১৯৯৭ সাল পর্যন্ত  মুরাদনগর উপজেলা আওয়ামী লীগের সভাপতি ছিলেন।
মৃত্যু
মোহাম্মদ আবুল হাশেম ৯ এপ্রিল ২০২১ সালে ঢাকার শ্যামলী নিজ বাসভবনে বাধ্যর্কজনিত কারণে মৃত্যুবরণ করেন। তাকে বনানী কবরস্থানে সমাহিত করা হয়।
হামিরপুর জেলা, উত্তরপ্রদেশ
হামিরপুর জেলা হল ভারতের উত্তরপ্রদেশ রাজ্যের ৭৫টি জেলার মধ্যে একটি জেলা এবং হামিরপুর শহরটি জেলা সদর। হামিরপুর জেলা চিত্রকূট বিভাগের একটি অংশ। জেলাটি ৪,১২১.৯ বর্গ কিলোমিটার অঞ্চল নিয়ে বিস্তৃত। এই জেলার জনসংখ্যা ১,০৪২,৩৭৪ (২০০১ এর আদমশুমারি অনুসারে)। ২০১১ সালের আদমশুমারি অনুযায়ী, এটি উত্তর প্রদেশের তৃতীয় সর্বনিম্ন জনবহুল জেলা (৭১ জেলার মধ্যে), এর আগে আছে মাহোবা এবং চিত্রকূট জেলা। দুটি প্রধান নদী যমুনা এবং বেতোয়া এখানে মিলিত হয়েছে। বেতোয়া নদীর তীরে "মোটা বালি" পাওয়া যায়, যা উত্তরপ্রদেশের অনেক অংশে রপ্তানি করা হয়।
অর্থনীতি
২০০৬ সালে পঞ্চায়েত রাজ মন্ত্রক হামিরপুরকে দেশের ২৫০টির মধ্যে একটি সবচেয়ে পিছিয়ে পড়া জেলা ঘোষণা করে (মোট ৬৪০ জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।
Demographics
২০১১ আদমশুমারি অনুযায়ী উত্তরপ্রদেশের হামিরপুর জেলার জনসংখ্যা ১,১০৪,০২১ জন, যা সাইপ্রাস বা মার্কিন যুক্তরাষ্ট্রের রোড আইল্যান্ডের জনসংখ্যার প্রায় সমান। জনসংখ্যার ভিত্তিতে এই জেলা ভারতে ৪১৭তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এই জেলার জনসংখ্যা বৃদ্ধির হার ২০০১ - ২০১১ এর দশকে ছিল ৫.৭৮%। হামিরপুরে প্রতি এক হাজার পুরুষের জন্য ৮৬০ মহিলা (যৌন অনুপাত) রয়েছে, এবং এখানকার সাক্ষরতার হার ৭০.১৬%।
ভাষাসমূহ
২০১১ সালে ভারতের আদমশুমারি অনুসারে, জেলার ৯৮.৫৫% লোক তাদের প্রথম ভাষা হিসাবে হিন্দি এবং ১.৩৬% উর্দু ভাষা ব্যবহার করে।
হামিরপুরে কথ্য ভাষাগুলির মধ্যে বুন্দেলি অন্তর্ভুক্ত রয়েছে, যার হিন্দি ভাষার সাথে ৭২-৯১% আভিধানিক মিল রয়েছে (জার্মান এবং ইংরেজির তুলনায় ৬০%)। বুন্দেলখণ্ডের প্রায় ৭৮,০০,০০০ জন মানুষ এই ভাষায় কথা বলে।
উল্লেখযোগ্য ব্যক্তি
এখানকার বিখ্যাত ব্যক্তিদের মধ্যে আছেন দেওয়ান শত্রুঘন সিং, যাঁকে বলা হয় বুন্দেলখণ্ডে স্বাধীনতা আন্দোলনের জনক। আরো আছেন রানী রাজেন্দ্র কুমারী যিনি ভারতের মহান স্বাধীনতে সংগ্রামী ছিলেন, এখন নির্দল বিধায়ক স্বামী ব্রাহ্মানন্দ, যিনি কংগ্রেসের সংসদ সদস্য; ডাঃ সঞ্জয় প্রতাপ সিংহ, মার্কিন যুক্তরাষ্ট্রের ক্রেইটন বিশ্ববিদ্যালয় মেডিকেল সেন্টারের চিফ অব স্টাফ; অশোক কুমার সিং চান্ডেল বিজেপির বিধায়ক; বিজয় বাহাদুর সিং, সিনিয়র অ্যাডভোকেট (হাইকোর্ট), প্রাক্তন সংসদ সদস্য ও প্রাক্তন অ্যাডভোকেট জেনারেল; গঙ্গা চরণ রাজপুত, প্রাক্তন সংসদ সদস্য; পুষ্পেন্দ্র সিং চান্ডেল বিজেপি সংসদ সদস্য।
প্রসার্ত প্রসারতং-ওসোথ
থাম্ব| [[ব্যাংকক|ব্যাংককে প্রসারতং-ওসোথ লিমিটেডের ভবন]] প্রসার্ত প্রসারতং-ওসোথ (ปราเสริฐ ปราสาททองโอสถ, জন্ম ২২ মার্চ ১৯৩৩) একজন চীনা বংশোদ্ভূত থাই ধনকুবের ব্যবসায়ী, প্রাক্তন শল্যচিকিত্সক এবং থাইল্যান্ডের বৃহত্তম বেসরকারি স্বাস্থ্যসেবা গ্রুপ, এবং একটি আঞ্চলিক বিমান সংস্থা, ব্যাংকক এয়ারওয়েজের প্রতিষ্ঠাতা ও মালিক। ২০১৮ সালের আগস্ট পর্যন্ত, ফোর্বস তার মোট সম্পদের পরিমাণ ৩.৫ বিলিয়ন মার্কিন ডলার অনুমান করেছে।
প্রারম্ভিক এবং ব্যক্তিগত জীবন
প্রসার্ট মাহিদোল বিশ্ববিদ্যালয়ের মেডিসিন সিরিরাজ হাসপাতাল থেকে স্নাতক ডিগ্রী লাভ করেন, তারপরে তিনি একজন মেডিকেল ডাক্তার হন।
তিনি পাঁচ সন্তান নিয়ে বিবাহিত এবং ব্যাংককে থাকেন। ২০১৯ সালের জানুয়ারিতে, থাইল্যান্ডের সিকিউরিটিজ অ্যান্ড এক্সচেঞ্জ কমিশন তাকে এবং তার মেয়েকে ব্যাংকক এয়ারওয়েজের শেয়ারের অভ্যন্তরীণ লেনদেনের জন্য ৫০০ মিলিয়ন বাথ জরিমানা করে।
অ্যালকন বোম্যান
অ্যালকন বোম্যান (১০ মে ১৮৬২ – ৩০ জুন ১৯৩৮) ছিলেন একজন অস্ট্রেলিয়ান ক্রিকেটার । ১৮৯১ এবং ১৮৯২ সাল পর্যন্ত ভিক্টোরিয়ার হয়ে দুটি প্রথম-শ্রেণীর ক্রিকেট ম্যাচ খেলেন।
পেনাং দ্বীপ
ইতিহাস
এটি পূর্বে প্রিন্স অব ওয়েলস দ্বীপ হিসাবে পরিচিত ছিল। ১৭৮৬ সালে ব্রিটিশ ইস্ট ইন্ডিয়া কোম্পানির ফ্রান্সিস লাইট জর্জ টাউন শহর প্রতিষ্ঠা করেন। এই শহরটি একসময় মালাক্কা এবং সিঙ্গাপুর নিয়ে ব্রিটিশ রাজের উপনিবেশগুলির একটি শিথিল জোট প্রণালী উপনিবেশের রাজধানী ছিল। ব্রিটিশ শাসনের তুঙ্গীবস্থা কালে এই দ্বীপটি মশলা উৎপাদনের আঞ্চলিক কেন্দ্র এবং একটি ব্যস্ত বন্দরে পরিণত হয়। দ্বিতীয় বিশ্বযুদ্ধের সময় যুদ্ধের শেষে ব্রিটিশদের কাছে উপনিবেশ সমর্পণ করার আগ পর্যন্ত কিছু সময়ের জন্য জাপানিরা পেনাং দখল করে নেয়। এরপর পেনাং মালয় ফেডারেশনে (বর্তমানে মালয়েশিয়া) যুক্ত হয়, এটি ১৯৫৭ সালে ব্রিটিশদের কাছ থেকে স্বাধীনতা অর্জন করে। ঐ বছরই জর্জ টাউনকে শহরের মর্যাদা দেওয়া হয়; ২০১৫ সালের মধ্যে পুরো দ্বীপটিতে এই শহর প্রসারিত হয়ে এর এক্তিয়ারভুক্ত হয়।
এই দ্বীপটি প্রাচ্যের সিলিকন ভ্যালি এবং একটি ব্যস্ত পর্যটন কেন্দ্র হিসাবে সুপরিচিত। জর্জ টাউনের ঐতিহাসিক কেন্দ্রস্থল ইউনেস্কোর বিশ্ব ঐতিহ্যবাহী স্থান, যদিও এর সমুদ্র সৈকত এবং পেনাংয়ের সর্বোচ্চ বিন্দু পেনাং পাহাড়ও পর্যটকদের নিকট জনপ্রিয়।
একটি পরিকল্পিত সমুদ্রমূখী উদ্যান গুর্নি জেটি নির্মানের উদ্দেশ্যে বর্তমানে পেনাংয়ের জর্জ টাউনের গুর্নি ড্রাইভ অধিগ্রহণ করা হয়েছে। "পেনাংয়ের নতুন আইকনিক সমুদ্র-সৈকত গন্তব্যস্থল" হিসাবে গুর্নি জেটির প্রথম ধাপ ২০১৮ সালের মধ্যে শেষ করার জন্য লক্ষ্য নির্ধারণ করা হয়েছে। ২০২১ সালের আগস্টের মধ্যে গুর্নি জেটির প্রত্যাশিত সমাপ্তির পর ২৪.২৮ হেক্টর জায়গা বিশিষ্ট সমুদ্রমূখী উদ্যানে চারটি আলাদা বিনোদনমূলক অঞ্চল থাকবে - এগুলো হলোো সমুদ্র সৈকত, উপকূলীয় উপবন, পানি উদ্যান এবং সমুদ্র উপকূলীয় খুচরা খাদ্য ও পানীয় (এফএন্ডবি) অঞ্চল।
ব্যুৎপত্তি
পেনাং দ্বীপের নামানুসারে পেনাং রাজ্যের নামকরণ করা হয়েছে, এরিকা নাট পামের (এরিকা কাটেক্যু, পরিবার: পালমায়ে) নাম অনুসারে এর নামকরণ হয়েছে, এছাড়াও মালয় ভাষায় এটি পিনাং নামে পরিচিত। বর্তমানে দ্বীপটি প্রাচ্যের মুক্তা বা মালয় ভাষায় পুলাউ মুতিয়ারা (মুক্তার দ্বীপ) নামেও পরিচিত।
প্রথম দিকে মালয়েশিয়ায় দ্বীপটিকে পুলাউ কা-সাতু (প্রথম দ্বীপ) নামে ডাকা হতো কারণ এটি লিঙ্গা এবং কেদাহের মধ্যে বাণিজ্য সমুদ্রপথে সবচেয়ে বড় দ্বীপ ছিল। সায়াম্‌, তারপর কেদাহ সালতানাতের অধিপতি দ্বীপটিকে কোহ মাক (থাই: เกาะหมาก) নামে অভিহিত করেছিলেন, এর অর্থ সুপারি দ্বীপ। পঞ্চদশ শতাব্দীতে মিং চীনের অ্যাডমিরাল চেং হো ব্যবহৃত নৌচালনা মানচিত্রে দ্বীপটিকে বিনল্যাং ইয়ু (সরলীকৃত চীনা: 梹榔屿; প্রথাগত চীনা: 梹榔嶼) নামে অভিহিত করা হয়েছে। ষোড়শ শতাব্দীর পর্তুগিজ মানচিত্রকার ইমানুয়েল গদিনহো দে ইরাদিয়া এই দ্বীপটিকে পুলো পিনোম নামে উল্লেখ করেছেন।
ভূগোল
পেনাং দ্বীপের আয়তন ২৯৩ বর্গ কিমি (১১৩ বর্গ মাইল)। এটি আকারে সিঙ্গাপুরের এক-তৃতীয়াংশের চেয়ে সামন্য কম। পেনাং দ্বীপ মালয়েশিয়ার চতুর্থ বৃহত্তম দ্বীপ। প্রতি বর্গ কিলোমিটারে ২,৪৬৫.৫ জন (৬,৩৮৬ জন প্রতি বর্গ মাইলে) লোক বাস করে। জনসংখ্যার ঘনত্ব অনুযায়ী এটি দেশের সর্বাধিক ঘনবসতিপূর্ণ দ্বীপ।
ভৌগলিকভাবে পেনাং দ্বীপ পেনাং প্রণালীর দ্বারা মালয় উপদ্বীপ থেকে পৃথক হয়েছে। পেনাং দ্বীপের ভূখণ্ডের বেশিরভাগ অতিবৃষ্টি অরণ্যে পূর্ণ গ্রানাইট পাথরের পাহাড় দ্বারা গঠিত। পেনাং পাহাড় সহ পেনাং দ্বীপের মূল পাহাড় পুরো দ্বীপ এবং একটি গুরুত্বপূর্ণ বনভূমি অঞ্চলটির বিশাল সবুজ ফুসফুস হিসাবে কাজ করে।
সাধারণভাবে বলতে গেলে দ্বীপটিকে পাঁচটি অঞ্চলে আলাদা করা যায়:
ঊনবিংশ শতক থেকে বিশেষত জর্জ টাউনে জমি অধিগ্রহণ প্রক্রিয়া ব্রিটিশ কর্তৃপক্ষের দ্বারা পরিচালিত হয়েছে ফলে মূল উপকূলরেখাটি আরও সমুদ্রের দিকে প্রসারিত হয়েছে। এখনো দ্বীপের কিছু নির্দিষ্ট অঞ্চলে যেমন প্রস্তাবিত শহরতলী সেরি তানজুং পিনাং নির্মানের জন্য জমি অধিগ্রহণ চলছে।
জলবায়ু
মালয়েশিয়ার অন্যান্য অংশের মতো পেনাং দ্বীপে কোপেন জলবায়ু শ্রেণিবিন্যাস (এএফ) অনুসারে ক্রান্তীয় অতিবৃষ্টি অরণ্য জলবায়ু বিদ্যমান, যদিও এটি ক্রান্তীয় মৌসুমি জলবায়ু সীমানায় অবস্থিত। পেনাং দ্বীপ বছরের ডিসেম্বর থেকে ফেব্রুয়ারি পর্যন্ত হালকা শুষ্ক থাকে। শহরে বছরে গড়ে প্রায় ২,৪৭৭ মিলিমিটার (৯৭.৫ ইঞ্চি) বৃষ্টিপাত হয়, ফেব্রুয়ারিতে সর্বনিম্ন ৬০ মিলিমিটার (২.৪ ইঞ্চি) এবং অগস্ট থেকে অক্টোবরে সর্বোচ্চ ২১০ মিলিমিটার (৮.৩ ইঞ্চি) বৃষ্টিপাত হয়।
পেনাং দ্বীপ ইন্দোনেশিয়ার সুমাত্রা দ্বীপের নিকটবর্তি হওয়ায় অস্থায়ী বনের দাবানল থেকে উদ্ভূত বায়ু বাহিত ধূলিকণা সংবেদনশীল করে তোলে, এটি প্রতি বছরই ঘটে যা দক্ষিণ-পূর্ব এশীয় ধোঁয়াশা হিসাবে পরিচিত। ধোঁয়াশা মৌসুম সাধারণত জুলাই থেকে অক্টোবর পর্যন্ত হয়ে থাকে।
পেনাং দ্বীপে আবহাওয়ার পূর্বাভাস বায়ান লেপাস আঞ্চলিক আবহাওয়া অফিস থেকে সরবরাহ করা হয়, এটি উত্তর মালয়েশিয়া উপদ্বীপের প্রধান আবহাওয়া পূর্বাভাস কেন্দ্র হিসাবে কাজ করে।
জনমিতি
মালয়েশিয়ার যুক্তরাষ্ট্রিয় সরকারের ২০১০ সালের আদমশুমারি অনুসারে পেনাং দ্বীপের জনসংখ্যা ৭,২২,৩৮৪ জন যা পেনাংয়ের মোট জনসংখ্যার প্রায় ৪৬%। এই দ্বীপে প্রধানত চীনারা বাস করে, যাদের মধ্যে পেরানাকীয়রাও রয়েছে; দ্বীপের জনসংখ্যার ৫৩% বেশি চীনা বংশোদ্ভূত। জাতিগত মালয় এবং পূর্ব মালয়েশিয়ার আদিবাসী উপজাতি যেমন দায়াক এবং কাদাজান সহ ভূমিপুত্ররা সমষ্টিগতভাবে দ্বীপের জনসংখ্যার প্রায় ৩২%। পেনাং দ্বীপের জনসংখ্যার ৯% জাতিগত ভারতীয়। এগুলি ছাড়াও ছোট তবে বর্ধণশীল ইউরেশীয় এবং সায়াম সংখ্যালঘুরা বাস করে। বিশেষ করে প্রায় ১,৫০০ ইউরেশীয়দের বেশিরভাগই পুলাউ টিকুস শহরতলিতে বাস করে।
আবু মুসা আশয়ারী
'আবু মুসা আবদুল্লাহ ইবনে কায়েস আশ আশয়ারী'  যিনি  'আবু মুসা আল-আশয়ারি' নামেই বেশি পরিচিত ( আরবী : أبو موسى الأشعري ) (মৃত্যু  ২৩ ফেব্রুয়ারি ৬৬২ বা ৬৭২) তিনি মুহাম্মদের সহচর ছিলেন এবং ইসলামের প্রথম দিকে একটি গুরুত্বপূর্ণ ব্যক্তি ছিলেন। তিনি বিভিন্ন সময় বসরা ও কুফার গভর্নর ছিলেন এবং পারস্যের প্রথম দিকে মুসলিম বিজয়ের সাথে জড়িত ছিলেন।
জীবন আলোচনা
আবু মুসা মূলত ইয়েমেনের জাবেদ অঞ্চল থেকে এসেছিলেন,যেখানে পূর্ব-ইসলামিক যুগে তার উপজাতি "আশার" বাস করত । তিনি হিজরতের পূর্বে মক্কায় ইসলাম গ্রহণ করেছিলেন এবং ইসলাম প্রচারের জন্য তার জন্মভূমি ইয়েমেনে ফিরে আসেন। তার দুই ভাই আবু রুহম ও আবু বুরদা সহ ইয়েমেন থেকে পঞ্চাশেরও বেশি মানুষ মদীনায় এসে মুহাম্মদ এর কাছে ইসলাম গ্রহণ করলেও ৬২৮ সালে খায়বারের বিজয়ের আগ পর্যন্ত এক দশকেরও বেশি সময় ধরে তার কোনও খবর পাওয়া যায়নি ।
৬২৯ সালে মক্কা বিজয়ের পরে,মুহাম্মদ কর্তৃক প্রেরিত আওতাশ অভিযানের মধ্যে আবু মুসা আশাআরি নাম অন্তর্ভুক্ত ছিলো । দু'বছর পরে তিনি ইয়েমেনের অন্যতম গভর্নর হিসাবে নিযুক্ত হন, সেখানে আবু বকর খিলাফত অবধি তিনি রয়ে গিয়েছিলেন ।
মুহাম্মদের যুগে
মূল নিবন্ধ: মুহাম্মদ যুদ্ধের তালিকা
তিনি আল-রিকা অভিযানের সময় উপস্থিত ছিলেন । কিছু পণ্ডিতের দাবি, অভিযানটি নেবিতে (আরব উপদ্বীপে সমভূমির একটি বৃহত অঞ্চল) রবিউস সানি বা জুমদা আল-উলা (৪/৫ হিজরিতে) শুরু হয়েছিল।
আবু বকর খিলাফতের পরে
বসরা ও কুফার গভর্নরদের নিয়োগ আবু মুসা কে নিয়োগদান উমর ও উসমানের খলিফাদের সময়ে করা হয়েছিল । তবে সঠিক তারিখ ও পরিস্থিতি পরিষ্কার নয়। তবে, যে সময়কালে তিনি ইরাকের দুটি মুসলিম গ্যারিসন শহরের মধ্যে একটির গভর্নর ছিলেন । টোস্টার যুদ্ধে (৬৪২) তিনি নিজেকে একজন সামরিক সেনাপতি হিসাবে প্রকাশ করেছিলেন। পারস্য সেনাপতি হরমুজান দুর্গ নগরী টোস্টারে হতে তার সেনাবাহিনী প্রত্যাহার করে নিয়েছিলেন ।
খলিফা উমর শত্রুর শক্তিকে অবমূল্যায়ন করেননি এবং তিনি হরমুজানের মোকাবিলায় একটি বাহিনীকে জড়ো করেছিলেন। মুসলিম বাহিনীর মধ্যে ছিলেন নিবেদিত প্রবীণরা আম্মার ইবনে ইয়াসির, আল-বারা ইবনে মালিক আল-আনসারী এবং তার ভাই আনাস, মাজরাআ আল-বাকরী ও সালামাহ ইবনে রাজা। উমর আবু মুসাকে সেনাবাহিনীর সেনাপতি নিযুক্ত করলেন।
উমর আমলে বসরা প্রতিষ্ঠিত হলে তিনি পানীয় জল সরবরাহ ও সেচের জন্য কয়েকটি খাল নির্মাণ শুরু করেন। আল-তাবারি জানিয়েছেন, শহরটি যখন পরিকল্পনার পর্যায়ে ছিল তখন উতবা ইবনে গাজওয়ান টাইগ্রিস নদী থেকে বসরার স্থান পর্যন্ত প্রথম খালটি নির্মাণ করেছিলেন। শহরটি নির্মিত হওয়ার পরে,খলিফা উমর আবু মুসা আল-আশিয়ারিকে প্রথম গভর্নর হিসাবে নিযুক্ত করেছিলেন।
আল-আশআরি ১৭-২৯9 / ৬৩৮-৬৫০ সময়কালে শাসিত হয়েছিল। তিনি বসরকে টাইগ্রিস নদীর সাথে যুক্ত করে দুটি গুরুত্বপূর্ণ খাল নির্মাণ শুরু করেছিলেন। এগুলি ছিল আল-উবুলা নদী এবং মাকিল নদী। দুটি খালই ছিল পুরো বসরা অঞ্চলের কৃষি বিকাশের ভিত্তি এবং পানীয় জলের জন্য ব্যবহৃত হয়েছিল। খলিফা উমর তাদের জমিতে যারা কৃষিকাজ করেছেন তাদেরকে এ জাতীয় জমি বরাদ্দের মাধ্যমে অনুর্বর জমি চাষের নীতিও তৈরি করেছিলেন।
খলিফা উসমানের সময় তাকে অপসারণ করে আবদুল্লাহ ইবনে আমির কে বসরার গভর্নরের দায়িত্ব দেওয়া হয় । তিনি তার প্রতিস্থাপন সম্পর্কে অসন্তুষ্টি প্রকাশ করেননি, পরিবর্তে তিনি যোগ্য ও পর্যাপ্ত উত্তরসূরি হিসাবে তার আবদুল্লাহ ইবনে আমিরের প্রশংসা করেছিলেন।
উসমান হত্যার পরে
মতামত ও গৃহযুদ্ধের প্রথম ফিতনা সম্পর্কিত অনেক অমীমাংসিত সমস্যা রয়েছে । যা খলিফা উসমানের হত্যার পরে মুসলিম সম্প্রদায়কে বিভক্ত করে দেয় । খলিফা আলি ৬৫৬ সালে আয়েশা বিনতে আবী বকর ও বসরানদের বিরুদ্ধে সমর্থন চেয়ে কুফায় পৌঁছলে,আবু মুসা আশয়ারী (তৎকালীন কুফার গভর্নর) তার প্রজাদের আলীকে সমর্থন না করার আহ্বান জানান । তার আহ্বান উপেক্ষা করে কুফার জনগণ আলীকে সমর্থন করলে আবু মুসা চলে যেতে বাধ্য হয় এবং আলী তাকে কুফার গভর্নর থেকে বরখাস্ত করেন।
ইসলামী শিক্ষায় অবদান
একজন সৈনিক এবং রাজনীতিবিদ হিসাবে আবু মুসার খ্যাতি সত্ত্বেও, তিনি তার কুরআন তেলাওয়াত করার জন্যও প্রশংসিত হয়েছিল এবং তিনি প্রথম দিকের অন্যতম সংস্করণ ( মাশাহেফ ) এর সাথে জড়িত ছিলেন । যা পরবর্তিতে উসমানের দ্বারা বর্ধিত হয়েছিল। তিনি একজন শ্রদ্ধেয় ফকিহও ছিলেন এবং প্রথমদিকে মুসলিম ইতিহাসের শীর্ষস্থানীয় বিচারকদের মধ্যে গণ্য হতেন। লোকেরা বলত: "এই উম্মতের বিচারকরা চারজন: উমর ইবনে খাত্তাব, আলী ইবনে আবী তালিব, আবু মুসা আশয়ারী এবং জায়েদ ইবনে সাবিত ।" আবু মুসা আশআরি অনেকগুলি হাদীস বর্ণনা করার পাশাপাশি ইসলামের মধ্যে ধর্মতাত্ত্বিক হিসেবেও পরিচিত ।
মৃত্যু
আবু মুসা আশয়ারী মক্কায় মৃত্যুবরণ করেন,কেউ কেউ বলেন কুফায়। তার মৃত্যুর জন্য বিভিন্ন তারিখ দেওয়া হয়েছে, যার মধ্যে সর্বাধিক গ্রহণযোগ্য ৬৬২ বা ৬৭২ রয়েছে।
এএফসি অনূর্ধ্ব-১৬ চ্যাম্পিয়নশিপ
এএফসি অনূর্ধ্ব-১৬ চ্যাম্পিয়নশিপ হল একটি আন্তর্জাতিক ফুটবল প্রতিযোগিতা, যা এশীয় ফুটবল নিয়ন্ত্রণকারী সংস্থা এশিয়ান ফুটবল কনফেডারেশন (এএফসি) কর্তৃক এশীয় অঞ্চলের অনূর্ধ্ব-১৬ যুব জাতীয় দলসমূহের জন্য প্রতি দুই বছর পরপর আয়োজিত হয়। এছাড়া প্রতিযোগিতাটি ফিফা অনূর্ধ্ব-১৭ বিশ্বকাপের এশীয় অঞ্চলের বাছাইপর্ব হিসাবেও পরিচালিত হয়। চূড়ান্ত লড়াই শেষে শীর্ষ চারটি দল ফিফা অনূর্ধ্ব ১৭ বিশ্বকাপের জন্য নির্বাচিত হয়। ১৯৮৫ সালে প্রতিষ্ঠার পর থেকে ২০০৬ সাল পর্যন্ত অনূর্ধ্ব-১৭ হিসাবে অনুষ্ঠিত হত। ২০০৮ চ্যাম্পিয়নশিপ থেকে নাম পরিবর্তন করে অনূর্ধ্ব ১৬ করা হয়।
সর্বশেষ প্রতিযোগিতা ২০১৬ সালে ভারতে অনুষ্ঠিত হয় এবং বর্তমান চ্যাম্পিয়ন হল ইরাক।
প্রতিযোগিতা ও ফলাফল
টীকা:
ঢকুয়াখানা মহাবিদ্যালয়
ঢকুয়াখানা মহাবিদ্যালয় (Dhakuakhana College) ১৯৬৬ সালে সেইসময়ের ঢকুয়াখানার উচ্চশিক্ষানুরাগী নাগরিকদের সহযোগিতায় নাগরিকদের অনুদানের মাধ্যমে ঢকুয়াখানা শহর থেকে প্রায় ২ কিমি দূরে, নবকাঠরবাড়ি গাঁওতে স্থাপিত হয়েছিল। মহাবিদ্যালয়টি ডিব্রুগড় বিশ্ববিদ্যালয়ের অন্তর্গত এবং ইউজিসির অধ্যায় ২(এফ) এবং ১২(বি) দ্বারা অনুমোদিত। প্রথমে “Deficit system of grant in aid in 1975”-এর অধীনে থাকা মহাবিদ্যালয়টি ২০০৫ সাল ডিসেম্বর মাসে আসাম সরকার দ্বারা প্রাদেশীকৃত হয়। মহাবিদ্যালয়টির বর্তমান অধ্যক্ষ ড. যোগানন্দ সূত এবং উপাধ্যক্ষ চন্দ্র শর্মা। মহাবিদ্যালয়টি সর্বমোট ১৩.৯৫ একর আয়তন জুড়ে আছে।
ইতিহাস
ঢকুয়াখানা মহাবিদ্যালয় ঢকুয়াখানার সেইসময়ের বিদ্যানুরাগী সমাজের শিক্ষার প্রতি থাকা আগ্রহ এবং উচ্চ শিক্ষার জন্য থাকা দায়বদ্ধতার এক সুন্দর প্রতিফলন। ইতিমধ্যে সোনালী বর্ষে পা দেওয়া মহাবিদ্যালয়টি ২৫ জুলাই, ২০১৫ তারিখে একটি সরকারি সভার মাধ্যমে সোনালী সালের শুভারম্ভ করে এই উপলক্ষে বিভিন্ন কার্যসূচী হাতে নিয়েছে।
সুবিধা
মহাবিদ্যালয়টির মোট বিভাগের সংখ্যা ১৬ টা। এছাড়াও উচ্চতর মাধ্যমিক শ্রেণীর জন্যে দুটি শাখায় (কলা এবং বিজ্ঞান) পাঠদানের সুবিধা আছে। মহাবিদ্যালয়টির মোট শিক্ষক ৪৯ এবং কর্মচারী ২৪ জন।
মহাবিদ্যালয় সঙ্গীত
মহাবিদ্যালয়ের সঙ্গীতটি মহাবিদ্যালয়ের অবসরপ্রাপ্ত উপাধ্যক্ষ পূর্ণানন্দ গগৈ রচনা করেছেন: আমি অজ্ঞানের আন্ধার বিনাশোঁ পোহরর গতি খেদি অজ্ঞানের আন্ধার ভেদি নিতে নব সৃষ্টির আপোন প্রতিভা বিকাশোঁ আমি অজ্ঞানের আন্ধার বিনাশোঁ সময়ের সঙ্গতি রাখি পুরানো দুস্কৃতিনাশি আমি নব জ্ঞানের দিগন্ত প্রকাশোঁ আমি অজ্ঞানের আকাশ বিনাশোঁ সাম্য মৈত্রীর গান রচি বঞ্চিতক প্রাপ্য যাঁচি ভাতৃসম বন্ধুত্বরে নতুন সমাজ গঢ়োঁ আমি অজ্ঞানের আন্ধার বিনাশোঁ।
চিত্রলৈখিক নকশা প্রণয়ন
চিত্রলৈখিক নকশা প্রণয়ন (graphic design গ্রাফিক্‌ ডিজাইন্‌) বলতে এমন একটি পেশা, কলা, উচ্চশিক্ষায়তনিক পাঠ্য বিষয় বা ফলিত শিল্পকলার ক্রিয়াকলাপকে বোঝায়, যেখানে কোনও একটি পৃষ্ঠতলে মুদ্রাক্ষরসজ্জা, আলোকচিত্রশিল্প ও চিত্রাঙ্কনকলার দক্ষ প্রয়োগের মাধ্যমে সাধারণত একাধিক সুনির্বাচিত প্রতীক, চিত্র ও পাঠ্যবস্তুর (অক্ষর, শব্দ, ইত্যাদি) পরিকল্পিত মিলন ঘটিয়ে একটি সুসজ্জিত সমাহার সৃষ্টি করে কোনও ধারণা বা বার্তাকে দৃষ্টিগ্রাহ্য রূপ দান করা]] হয়, যার অন্তিম লক্ষ্য নকশাটিকে যান্ত্রিকভাবে পুনরুৎপাদনের মাধ্যমে সাধারণত বহুসংখ্যক পাঠক-দর্শকের কাছে সেই বার্তাটিকে জ্ঞাপন করা (অর্থাৎ দৃষ্টিনির্ভর গণযোগাযোগ স্থাপন করা)। গ্রাফিক ডিজাইন হল নকশা এবং চারুকলার একটি আন্তঃবিভাগীয় শাখা। এর অনুশীলনে ম্যানুয়াল বা ডিজিটাল সরঞ্জাম ব্যবহার করে সৃজনশীলতা, উদ্ভাবন এবং পার্শ্বীয় চিন্তাভাবনা জড়িত, যেখানে দৃষ্টিনির্ভর যোগাযোগের জন্য পাঠ্যবস্তু এবং গ্রাফিক্স ব্যবহার করা স্বাভাবিক।
যোগাযোগ প্রক্রিয়ায় গ্রাফিক ডিজাইনার বার্তার এনকোডার বা দোভাষী হিসাবে ভূমিকা পালন করে। তারা মূলত দৃষ্টিনির্ভর বার্তাগুলির ব্যাখ্যা, ক্রম এবং উপস্থাপনা নিয়ে কাজ করে। সাধারণত, গ্রাফিক ডিজাইন মুদ্রাক্ষরসজ্জার নান্দনিকতা এবং পাঠ্যবস্তুর রচনামূলক বিন্যাস, অলঙ্করণ এবং ধারণা প্রকাশের জন্য চিত্রকল্প ব্যবহারের মধ্য দিয়ে অনুভূতি এবং দৃষ্টিভঙ্গি প্রকাশ করে। ডিজাইনের কাজটি গ্রাহকের চাহিদার উপর ভিত্তি করে করা যেতে পারে, যা ভাষাগতভাবে, মৌখিকভাবে বা লিখিতভাবে প্রতিষ্ঠিত হতে পারে, অর্থাৎ গ্রাফিক ডিজাইন একটি ভাষাগত বার্তাকে গ্রাফিক প্রকাশে রূপান্তরিত করে।
প্রয়োগের ক্ষেত্র হিসাবে গ্রাফিক ডিজাইনে, জ্ঞানের বিভিন্ন ক্ষেত্র থেকে যে কোনও ভিজ্যুয়াল যোগাযোগ ব্যবস্থার উপর দৃষ্টি নিবদ্ধ করতে পারে। উদাহরণস্বরূপ, এটি বিজ্ঞাপনের কৌশলগুলিতে প্রয়োগ করা যেতে পারে, অথবা এটি বিমান চালনা বা মহাকাশ অনুসন্ধানের জগতেও প্রয়োগ করা যেতে পারে। এই অর্থে, কিছু দেশে গ্রাফিক ডিজাইন শুধুমাত্র স্কেচ এবং অঙ্কন তৈরির সাথে সম্পর্কিত, যদিও এটি ভুল, যেহেতু ভিজ্যুয়াল কমিউনিকেশন একটি বিশাল পরিসরের একটি ছোট অংশ যেখানে এটি প্রয়োগ করা যেতে পারে।
প্রাচীনত্ব এবং মধ্যযুগীয় উৎপত্তির পাশাপাশি, প্রয়োগ শিল্প হিসাবে গ্রাফিক ডিজাইন প্রাথমিকভাবে ১৫ শতকে ইউরোপে মুদ্রণের উত্থান এবং শিল্প বিপ্লবে ভোক্তা সংস্কৃতির বৃদ্ধির সাথে যুক্ত ছিল। সেখান থেকে এটি পশ্চিমে একটি স্বতন্ত্র পেশা হিসাবে আবির্ভূত হয়ে, ১৯ শতকে বিজ্ঞাপনের সাথে ঘনিষ্ঠভাবে জড়িত হ্যে উঠে এবং এর বিবর্তন ২০ শতকে এটিকে একীভূত করে। বর্তমানে তথ্য বিনিময়ের দ্রুত এবং ব্যাপক বৃদ্ধির পরিপ্রেক্ষিতে, অভিজ্ঞ ডিজাইনারদের চাহিদা আগের চেয়ে বেশি, বিশেষ করে নতুন প্রযুক্তির বিকাশের কারণে এবং তাদের বিকাশকারী প্রকৌশলীদের দক্ষতার বাইরে মানবিক কারণগুলিতে মনোযোগ দেওয়ার প্রয়োজন।
এই প্রক্রিয়ায় সৃষ্ট নকশাটি কোনও ভৌত মাধ্যমে (physical) কিংবা অসদ্‌ মাধ্যমে (virtual) রূপায়িত হতে পারে, স্বল্প বা দীর্ঘমেয়াদের সময়ের জন্য পরিবেশিত হতে পারে, ক্ষুদ্র একক ডাকটিকিট থেকে শুরু করে জাতীয় ডাকসংকেত ব্যবস্থার মত বিশালায়তন হতে পারে। নকশার উদ্দীষ্ট দর্শকের সংখ্যা সীমিত হতে পারে, যেমন কোন এককালীন প্রদর্শনীর নকশা প্রণয়ন বা সীমিত-প্রকাশনার বইয়ের প্রচ্ছদ ও অলঙ্করণ; আবার এটি লক্ষ কোটি দর্শকের জন্যও তৈরি করা হতে পারে, যেমন কোনও আন্তর্জাতিক সংস্থার ওয়েবসাইটের নকশা। কেবল বাণিজ্যিক নয়, শিক্ষামূলক, সাংস্কৃতিক ও রাজনৈতিক উদ্দেশ্যেও চিত্রলৈখিক নকশা প্রণয়ন করা হতে পারে। চিত্রলৈখিক নকশাপ্রণেতারা প্রাচীরপত্র, বিজ্ঞাপনী প্রচারপত্র, মুদ্রিত বিজ্ঞাপন, মোড়ক ও অন্যান্য মুদ্রিত মাধ্যমের জন্য এবং সংবাদপত্র ও সাময়িকীতে তথ্য লেখচিত্রণের জন্য নকশা প্রণয়ন করেন।
পরিভাষা
উইলিয়াম অ্যাডিসন ডুইগিন্সকে প্রায়শই ১৯২২ সালের একটি নিবন্ধে "গ্রাফিক ডিজাইন" শব্দটি প্রথম ব্যবহার করার জন্য কৃতিত্ব দেওয়া হয়। যদিও এটি ১৯০৮ সালের ৪ জুলাই অর্গানাইজদ লেবার নামে সান ফ্রান্সিসকোর শ্রমিক ইউনিয়নের একটি সংখ্যায় (ভলিউম ৯, সংখ্যা ২৭) প্রিন্টারদের জন্য প্রযুক্তিগত শিক্ষা সম্পর্কিত একটি নিবন্ধে: প্রকাশিত হয়েছিল।
An Enterprising Trades Union … The admittedly high standard of intelligence which prevails among printers is an assurance that with the elemental principles of design at their finger ends many of them will grow in knowledge and develop into specialists in graphic design and decorating. …
এক দশক পরে, ক্যালিফোর্নিয়া স্কুল অব আর্টস অ্যান্ড ক্রাফ্টস-এর ১৯১৭-১৯১৮ কোর্স ক্যাটালগ গ্রাফিক ডিজাইন এবং লেটারিং শিরোনামের একটি কোর্সের বিজ্ঞাপন দেয়, যা অ্যাডভান্সড ডিজাইন অ্যান্ড লেটারিং নামক একটি কোর্সকে প্রতিস্থাপন করে। উভয় ক্লাসে ফ্রেডরিক মেয়ার পাঠদান করতেন।
ইতিহাস
চিত্রলৈখিক নকশা প্রণয়নের দীর্ঘ ইতিহাসে এবং বিংশ এবং একবিংশ শতকে দৃষ্টিনির্ভর যোগাযোগের তুলনামূলকভাবে সাম্প্রতিক বিস্ফোরণে, বিজ্ঞাপন, শিল্পকলা, গ্রাফিক ডিজাইন এবং ললিতকলার মধ্যে পার্থক্য বিলীন হয়ে গেছে। তারা অনেক উপাদান, তত্ত্ব, নীতি, অনুশীলন, ভাষা এবং কখনও কখনও একই উপকারকারী বা গ্রাহককে ভাগ করে নেয়। বিজ্ঞাপনে, চূড়ান্ত উদ্দেশ্য হল পণ্য এবং পরিষেবা বিক্রয়। অন্যদিকে গ্রাফিক ডিজাইনে, "সারাংশ হ'ল তথ্যের ধারাবাহিকতা, ধারণার গঠন, অভিব্যক্তি এবং শিল্পবস্তুর অনুভূতি যা মানুষের অভিজ্ঞতাকে নথিভুক্ত করে।"
সমাজের চাহিদা, নকশাপ্রণেতাদের কল্পনা ও নতুন নতুন প্রযুক্তির উদ্ভব, এ সবই চিত্রলৈখিক নকশা প্রণয়নের ইতিহাসে গুরুত্বপূর্ণ ভূমিকা রেখেছে। প্রাচীন চীন, মিশর ও গ্রিসের পুঁথিতে চিত্রলৈখিক নকশার প্রচুর সুন্দর উদাহরণ রয়েছে। ১৫শ শতকে ইউরোপে পুস্তক মুদ্রণশিল্পের উদ্ভব ও বিকাশ ঘটলে বইয়ের পাতা সাজানোর কাজটি ধীরে ধীরে শতাব্দীর পর শতাব্দী ধরে বিকাশ লাভ করতে শুরু করে। যারা বইয়ের হরফ সাজাতেন, তারাই বইয়ের পৃষ্ঠার নকশা করতেন। ১৯শ শতকের শেষ দিকে এসে আলাদা শিল্প বিপ্লব-পরবর্তী সমাজ ব্যবস্থার প্রেক্ষাপটে বিভিন্ন যোগাযোগের মাধ্যমের (যেমন প্রাচীরপত্র বা বিজ্ঞাপনী প্রচারপত্র) নকশা প্রণয়ন ও এগুলির গণ-উৎপাদনের প্রক্রিয়া দুইটি পৃথক হয়ে যায়। ফলে একটি বিশেষায়িত পেশা হিসেবে আধুনিক চিত্রলৈখিক নকশা প্রণয়নের উদ্ভব হয়।
২০শ শতকের শুরুতে বই ও সংবাদপত্রের প্রকাশক, বিজ্ঞাপনী সংস্থা তাদের প্রতিষ্ঠানগুলিতে শিল্প পরিচালক নামক পদের সৃষ্টি করেন, যে পদে নিযুক্ত ব্যক্তির কাজ ছিল যোগাযোগের সমস্ত দৃষ্টিগ্রাহ্য বিষয়গুলিকে সাজিয়ে একটি ভারসাম্যপূর্ণ সমাহার তৈরি করা। ১৯২২ সালে মুদ্রাক্ষরিক উইলিয়াম ডুইগিনস এই বিকাশমান নতুন পেশাক্ষেত্রটির ইংরেজি নাম দেন "গ্রাফিক ডিজাইন", অর্থাৎ চিত্রলৈখিক নকশা প্রণয়ন।
২০শ শতকের পুরোটা জুড়েই চিত্রলৈখিক নকশাপ্রণেতারা নতুন নতুন প্রাগ্রসর প্রযুক্তি ব্যবহার করতে থাকেন, ফলে শৈল্পিক ও বাণিজ্যিক উভয় ক্ষেত্রেই সম্ভাবনার অনেক দুয়ার উন্মুক্ত হতে থাকে। পেশাটি উত্তরোত্তক প্রসার লাভ করতে থাকে। চিত্রলৈখিক নকশাপ্রণেতারা সাময়িকীর পাতা, বইয়ের প্রচ্ছদ, বিজ্ঞাপনী প্রচারপত্র, সিডির প্রচ্ছদ, ডাকটিকিট, পণ্যের মোড়ক, ব্যবসায়িক মার্কা, প্রতীক, বিজ্ঞাপন, টেলিভিশনে ও চলচ্চিত্রে প্রদর্শিত চলমান শিরোনাম, ওয়েবসাইট, ইত্যাদির নকশা করেন।
২১শ শতাব্দীতে এসে চিত্রলৈখিক নকশা প্রণয়ন একটি বিশ্বব্যাপী পেশায় পরিণত হয়েছে। এটি কাগজে মুদ্রণভিত্তিক ও ইলেকট্রনিক তথ্য ব্যবস্থাসমূহের একটি প্রধান গাঠনিক উপাদান। তথ্য সরবরাহ, পণ্যের পরিচিতি প্রদান, বিনোদন ও প্ররোচণামূলক বার্তা জ্ঞাপন - এই সব উদ্দেশ্য হাসিলের হাতিয়ার হিসেবে চিত্রলৈখিক নকশা প্রণয়ন সমকালীন সমাজের রন্ধ্রে রন্ধ্রে প্রবেশ করেছে। দ্রুত কর্মক্ষম শক্তিশালী কম্পিউটার ও উপকারী সফটওয়্যারের আবির্ভাব এই ধরনের নকশা প্রণয়ন প্রক্রিয়ায় নাটকীয় পরিবর্তন এনেছে। ইন্টারনেটের আবির্ভাবের কারণে সমাজ, দেশ এমনকি বিশ্বের সর্বত্র এই ধরনের নকশা বিতরণ পদ্ধতিতে ব্যাপক পরিবর্তন এসেছে। একবিংশ শতাব্দীর শুরুতে চৈত্রলৈখিক নকশাপ্রণেতারা সাধারণত হাতে প্রাথমিক নকশা এঁকে পরে কম্পিউটার প্রোগ্রামের সাহায্যে নকশা প্রণয়ন সম্পন্ন করেন।
মুদ্রণের আবির্ভাব
চীনে, তাং রাজবংশের ((r. ৬১৮ – ৯০৭)) সময় কাপড়ে ছাপানোর জন্য এবং পরে বৌদ্ধ গ্রন্থগুলি পুনরুত্পাদনের জন্য কাঠের খণ্ড কাটা হয়েছিল। ৮৬৮ সালে মুদ্রিত একটি বৌদ্ধ ধর্মগ্রন্থ প্রাচীনতম পরিচিত মুদ্রিত বই। চীনে ১১ শতকের শুরুতে, স্থানান্তর উপযোগি মুদ্রণ ব্যবহার করে দীর্ঘ স্ক্রোল এবং বই তৈরি করা হয়েছিল, যা গানের রাজবংশের ((r. ৯৬০ – ১২৭৯)) সময় বইগুলিকে ব্যাপকভাবে উপলব্ধ করে তোলে।
সংশ্লিষ্ট অন্যান্য পেশার সাথে তুলনা
একজন চিত্রশিল্পীর সাথে একজন পেশাদার চিত্রলৈখিক নকশাপ্রণেতার পার্থক্য হল এই যে চিত্রশিল্পী তার শিল্পকর্মটি একবারের জন্যই সৃষ্টি করেন, কিন্তু তার বিপরীতে চিত্রলৈখিক নকশাপ্রণেতা যান্ত্রিক পুনরুৎপাদনের বিষয়টি মাথায় রেখে পরিকল্পিতভাবে তার নকশাটি প্রণয়ন করেন, যাতে বহুসংখ্যক মানুষের সাথে যোগাযোগ স্থাপনে এটিকে ভবিষ্যতে ব্যবহার করা যায়। চিত্রলৈখিক নকশা প্রণয়ন তাই কোনও বিশুদ্ধ শিল্পকলা নয়, বরং এটি এক ধরনের শিল্পকলাভিত্তিক বাণিজ্যিক বা গণসেবামূলক কর্মকাণ্ড। এ কারণে কেউ কেউ একে "বাণিজ্যিক শিল্পকলা" নামেও ডেকে থাকেন। চিত্রলৈখিক নকশা প্রণয়ন একটি সহযোগিতামূলক ক্ষেত্র। লেখকেরা নকশাতে ব্যবহার্য শব্দ বা লেখাটি রচনা করেন। অন্যদিকে আলোকচিত্রগ্রাহক ও আঁকিয়েরা চিত্র সৃষ্টি করেন। চিত্রলৈখিক নকশাপ্রণেতাদের কাজ হল এই পূর্বসৃষ্ট রচনা ও চিত্রগুলি থেকে পরিকল্পিতভাবে কয়েকটি নির্বাচন করে একটি সুসমন্বিত ও অখণ্ড দৃষ্টিনির্ভর যোগাযোগমূলক বার্তা সৃষ্টি করা।
উদ্দেশ্য
চিত্রলৈখিক নকশা এক বা একাধিক উদ্দেশ্যে নির্মিত হতে পারে। একটি উদ্দেশ্য হল নকশার পাঠক-দর্শককে কোনও বাণিজ্যিক (বা অবাণিজ্যিক কিন্তু জনগুরুত্বপূর্ণ) তথ্য প্রদান। দ্বিতীয় একটি উদ্দেশ্য হল পাঠক-দর্শকের মানসিকতাকে প্রভাবিত করা, তাকে কিছু করতে প্ররোচিত করা, বা তাকে কোনও কিছু করতে সহায়তা করা। তৃতীয় আরেকটি উদ্দেশ্য আলঙ্কারিক, অর্থাৎ পাঠক-দর্শককে দৃষ্টিগত ও বুদ্ধিগতভাবে নান্দনিক বিনোদন প্রদান করা।
সমাজ, সংস্কৃতি ও অর্থনীতির সাথে সম্পর্ক
চিত্রলৈখিক নকশা প্রণয়ন প্রক্রিয়াটি সমাজ, সংস্কৃতি ও অর্থনীতির সাথে ঘনিষ্ঠভাবে জড়িত। যেহেতু এই প্রক্রিয়াটির উদ্দেশ্য একটি নির্দিষ্ট সমাজের বহু মানুষের সাথে যোগাযোগ স্থাপন করা, তাই নকশা প্রণয়ন প্রক্রিয়ার পটভূমিতে অবস্থিত সমাজ ও সংস্কৃতির বিভিন্ন অনুষঙ্গ বা মূল্যবোধের প্রতিচ্ছবি চিত্রলৈখিক নকশাতে দেখতে পাওয়া যায়। আবার এর বিপরীতে চৈত্রলৈখিক নকশাগুলি নিজেরাও সমাজ ও সংস্কৃতির বিভিন্ন মূল্যবোধ নির্মাণে ও পরিবর্তনে সক্রিয় ভূমিকা পালন করে।
উপাদানসমূহ
চিত্রলৈখিক নকশাপ্রণেতারা এক ধরনের দৃষ্টিনির্ভর "ভাষা" ব্যবহার করেন, যার ভিত্তি কতগুলি মৌলিক উপাদান ও মূলনীতি। মৌলিক উপাদানগুলি হল রেখা, আকৃতি, রঙ, মুদ্রাক্ষর-সজ্জা (ভাষাগত অর্থের পাশাপাশি আকৃতি ও রেখার মত কাজ করে), বৈপরীত্য, বিন্যাস, আকার, শূন্যস্থান ও বুনট।
মূলনীতিসমূহ
উপরের উপাদানগুলি একজন নকশাপ্রণেতা কতগুলি মূলনীতি মেনে সজ্জিত করেন। প্রধান মূলনীতিগুলি হল একতা, বৈচিত্র্য, গুরুত্বক্রম, আধিপত্য, অনুপাত ও ভারসাম্য। এগুলি নকশাটিকে সামগ্রিকভাবে প্রভাবিত করে। আর গৌণ মূলনীতিগুলি হল মাপ, গুরুত্বপ্রদান, ছন্দ, চলন, নৈকট্য ও পুনরাবৃত্তি। এগুলি নকশার ভেতরে অবস্থিত মৌলিক উপাদানগুলির মধ্যকার সম্পর্কের উপর প্রভাব ফেলে।
প্রয়োগ
প্রায়োগিক দৃষ্টিকোণ থেকে চিত্রলৈখিক নকশা প্রণয়ন কোনও বৃহৎ ব্যবসা প্রতিষ্ঠানের পরিচয়মূলক প্রতীক বা মার্কা তৈরি করতে ব্যবহৃত হতে পারে। এছাড়া বাণিজ্যিক পণ্য বিপণন ও বিজ্ঞাপন প্রক্রিয়াতেও এ ধরনের নকশা বহুল ব্যবহৃত হয়। পণ্যের মোড়কের নকশাও একই প্রক্রিয়ায় তৈরি হয়। প্রকাশনা শিল্পে (বই, সংবাদপত্র, সাময়িকী, ইত্যাদি) পৃষ্ঠার বিভিন্ন উপাদান, মুদ্রাক্ষর, অলঙ্করণ, পৃষ্ঠাসজ্জা, ইত্যাদিকে দৃষ্টিনন্দনভাবে উপস্থাপন করতে চিত্রলৈখিক নকশা প্রণয়নের সাহায্য নেওয়া হয়। আবার কোনও একটি নির্দিষ্ট স্থানে স্থাপত্য, শূন্যস্থান, তথ্যবাহী বা দিকনির্দেশক চিহ্ন, দেয়ালচিত্র, ইত্যাদির মাধ্যমে দর্শককে স্থানটির সাথে সংযোগ স্থাপন করতে এই ধরনের নকশা কাজে লাগে।
ফালুদা
ডান|থাম্ব|Falooda থেকে [[মায়ানমার|মিয়ানমার]] থাম্ব|এর একটি সংস্করণ falooda সঙ্গে ফল, বাদাম, এবং একটি আইস ক্রিম টপিং. ফালুদা (Hindi: फ़लूदा) (Urdu: فالودہ‎) হচ্ছে শীতল খাবার যা দক্ষিণ এশিয়ার দেশসমূহে জনপ্রিয়। ঐতিহ্যগতভাবে গোলাপ জল, সেমাই বা নুডলস, মিষ্টি বেসিল বীজ, জেলির টুকরো, দুধ এর মিশ্রণে তৈরী করা হয় এবং উপরে উপরে আইস ক্রিম দেওয়া হয়।. ফালুদায় ব্যবহৃত সেমাই তৈরী হয় গম, অ্যারারূট, ভূট্টা বা সাগু থেকে তৈরী হয়।
রূপক রেফারেন্স
বাংলা, হিন্দী এবং উর্দুতে ফালুদা রূপকার্থে ব্যবহৃত হয়। মানসম্মান নিয়ে টানাটানি হলে বলা হয় ইজ্জতের ফালুদা, इज़्ज़त का फ़लूदा, عزت کا (ইজ্জত কা ফালুদা)।
নবশক্তি
নবশক্তি (মারাঠি (मराठी) - नवशक्ति) ভারতের মুম্বাইয়ের একটি মারাঠি সংবাদপত্র। মহারাষ্ট্র রাজ্য জুড়ে সংবাদপত্রটির প্রচার ৮৩,৯১০। এই কাগজটি এস সদানন্দ শুরু করেছিলেন। এর প্রথম সম্পাদক ছিলেন পি আর বেহেড়।
ইন্ডিয়ান লিটারেচারে প্রভাকর পাধিয়ে, নবশক্তির সম্পাদককে উল্লেখ করেছেন "শক্তিশালী সম্পাদক" হিসাবে যার "রাজনৈতিক ও সামাজিক রচনা" মারাঠি ভাষার প্রসঙ্গে দাঁড়িয়েছিল।
ভটক্যাচি ভ্রমন্তী
ভটক্যাচি ভ্রমন্তী (পদব্রজে যাত্রা ) ছিল প্রমোদ নাভালকরের একটি সাপ্তাহিক কলাম। এটি রেকর্ড সময় ৫২ বছর ধরে চলে। এটি গিনেস ওয়ার্ল্ড রেকর্ডসে যায়গা করে নিয়েছে। ডেইলি নিউজ অ্যান্ড অ্যানালাইসিসে কিরণ তারে লিখেছেন যে, নাভালকর যখন মারা গেলেন তখনও এই কলামটি লিখছিলেন। এই কলামে নাভালকর অপরাধী দলগুলির প্রধানদের সম্পর্কে, স্বর্ণের চোরাচালান, পতিতাবৃত্তি এবং বারগুলি নিয়ে লিখতেন। হোটেল ফারিয়াসের নগ্ন ক্যাবারেতে প্রবেশের জন্য তিনি এক আরব ছদ্মবেশ ধারণ করেছিলেন যাতে তিনি ঐ পতিতালয়ে প্রবেশ করতে পারেন। নাভালকর সব সময় বিনা মূল্যেই লিখেছেন।
পুঁইছড়ি ইউনিয়ন
পুঁইছড়ি বাংলাদেশের চট্টগ্রাম জেলার বাঁশখালী উপজেলার অন্তর্গত একটি ইউনিয়ন।
আয়তন
পুঁইছড়ি ইউনিয়নের আয়তন ১০,৮১২ একর (৪৩.৭৬ বর্গ কিলোমিটার)। আয়তনের দিক থেকে এটি বাঁশখালী উপজেলার সবচেয়ে বড় ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী পুঁইছড়ি ইউনিয়নের মোট জনসংখ্যা ৩৪,২২৪ জন। এর মধ্যে পুরুষ ১৭,৩৯৯ জন এবং মহিলা ১৬,৮২৫ জন। মোট পরিবার ৬,৮৪৯টি।
অবস্থান ও সীমানা
বাঁশখালী উপজেলার দক্ষিণাংশে পুঁইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৯ কিলোমিটার। এ ইউনিয়নের পশ্চিমে ছনুয়া ইউনিয়ন ও শেখেরখীল ইউনিয়ন, উত্তরে চাম্বল ইউনিয়ন, পূর্বে লোহাগাড়া উপজেলার চুনতি ইউনিয়ন এবং দক্ষিণে কক্সবাজার জেলার চকরিয়া উপজেলার হারবাং ইউনিয়ন ও পেকুয়া উপজেলার টৈটং ইউনিয়ন অবস্থিত।
প্রশাসনিক কাঠামো
পুঁইছড়ি ইউনিয়ন বাঁশখালী উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী পুঁইছড়ি ইউনিয়নের সাক্ষরতার হার ৩৬.১%। এ ইউনিয়নে ১টি সরকারি কলেজ, ১টি ফাজিল মাদ্রাসা, ১টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।
খাল ও নদী
পুঁইছড়ি ইউনিয়নের পশ্চিম সীমান্ত দিয়ে বয়ে চলেছে জলকদর খাল।
দর্শনীয় স্থান
পুঁইছড়ি ইউনিয়নের দর্শনীয় স্থানগুলোর মধ্যে রয়েছে:
রাজকুমার (১৯৬৪-এর চলচ্চিত্র)
রাজকুমার হচ্ছে ১৯৬৪ সালে মুক্তিপ্রাপ্ত একটি হিন্দি চলচ্চিত্র যার পরিচালক ছিলেন কে. শঙ্কর। চলচ্চিত্রটিতে অভিনয় করেন শাম্মী কাপুর, সাধনা শিবদাসানি, প্রাণ, পৃথ্বীরাজ কাপুর, ওম প্রকাশ এবং রাজেন্দ্রনাথ। চলচ্চিত্রটির সঙ্গীত পরিচালনা করেন শঙ্কর জয়কিষণ।
ডি. এস. সেনানায়েক
ডন স্টিভেন সেনানায়ক (දොන් ස්ටීවන් සේනානායක; டி. எஸ். சேனநாயக்கா; ২১ অক্টোবর ১৮৮৪ – ২২ মার্চ ১৯৫২) ছিলেন একজন সিলনীয় রাষ্ট্রনায়ক। তিনি ছিলেন সিলনের প্রথম প্রধানমন্ত্রী যিনি শ্রীলঙ্কার স্বাধীনতা আন্দোলনের নেতা হিসেবে আবির্ভূত হন, যা সিলনে স্বায়ত্তশাসন প্রতিষ্ঠার দিকে পরিচালিত হয়েছিল। তাকে শ্রীলঙ্কার “জাতির জনক” গণ্য করা হয়।
একজন পরিকল্পক, সেনানায়ক শ্রীলঙ্কার গৃহযুদ্ধ কে শ্রীলঙ্কার স্বাধীনতা আন্দোলনে পরিণত করতে গুরুত্বপূর্ণ ভূমিকা পালন করেন। তিনি সিলনের (বর্তমান শ্রীলঙ্কা) আইন পরিষদের সদস্য নির্বাচিত হন এবং পরবর্তীতে সিলনের (বর্তমান শ্রীলঙ্কা) রাজ্য পরিষদের সদস্য নির্বাচিত হন, যেখানে তিনি কৃষি ও ভূমি মন্ত্রী হিসেবে দায়িত্ব পালন করেন। তিনি শ্রীলঙ্কার প্রথম সংসদ নির্বাচনে নির্বাচিত হন এবং ১৯৪৭ সাল থেকে ১৯৫৫ সালে তার মৃত্যু পর্যন্ত শ্রীলঙ্কার প্রথম প্রধানমন্ত্রী হিসাবে দায়িত্ব পালন করেন।
জন্ম ও শিক্ষা
থাম্ব|186x186পিক্সেল|সেনানায়েকের পরিবার ১৮৮৩ সালের ২১ অক্টোবর হ্যাপিটিগাম কোরালের (বর্তমানে মিরগামা নামে পরিচিত) বোটালে গ্রামে  ডন স্পাটার সেনানায়েকে (১৮৪৭ - ১৯০৭) এবং দোনা ক্যাথরিনা এলিজাবেথ পেরেরা গুনাসেকেরা সেনানায়েকের (১৮৫২ - ১৯৪২) সন্তান ডি. এস. সেনানায়েক জন্মগ্রহণ করেন। স্প্যান্টার সেনানায়েকে গ্রাফাইট খনিতে উচ্চপদে কাজ করতেন এবং সেই সময় তিনি ফ্রাঞ্চাইজির খাজনা ও বিনিয়োগে বিনিয়োগের সময় বৃদ্ধি করেছিলেন এবং পরবর্তীতে তাকে তার দাতব্য প্রতিষ্ঠানের জন্য মুদালিয়র উপাধি প্রদান করা হয়। স্টিফেন সেনানায়েকের দুই বড় ভাই ছিল, ডন চার্লস সেনানায়েকে এবং ফ্রেড্রিক রিচার্ড সেনানায়েকে এবং একজন বোন মারিয়া ফ্রান্সেস সেনানায়েকে বিয়ে করেছিলেন এফ. এইচ. দিয়াস বান্দারানায়েক কে।
একটি ধার্মিক বৌদ্ধ পরিবারের মধ্যে বড় হয়েছেন সেনানায়েকে, মাতোয়ালের মর্যাদাপূর্ণ অ্যাংলিকান স্কুল এস থমাস কলেজে ভর্তি হয়েছিলেন। পড়াশুনার মধ্যে নিজেকে খুব কুমই রাখতেন তিনি। ক্রিকেটে পারদর্শিতা ছিলো এবং রয়েল-থোমিয়ান ম্যাচে কলেজের হয়ে ক্রিকেট খেলেছেন। পরে তিনি সিংহলি স্পোর্টস ক্লাব এবং নন্দস্ক্রিপ্ট ক্রিকেট ক্লাবের হয়ে ক্রিকেট খেলেছিলেন। ডি. আর. উইজার্ভেন্দানা, স্যার পল পিয়েরস , স্যার আর্থার উইজার্দেন্ডা এবং স্যার ফ্রান্সিস মোলামুররা তার সমকালীন ছিলেন।
কর্মজীবন
স্কুলে পড়া শেষ করার পর তিনি সার্ভেয়ার জেনারেল বিভাগে ক্লার্ক হিসাবে কাজ শুরু করেন। কিন্তু কিছু দিন পরেই তা ছেড়ে দিয়ে তিনি তার ভাই ডি. সি. সেনানায়েকের সাথে যোগ দেন পিতৃপুরুষদের ব্যবসা প্রতিষ্ঠানে। তিনি একটি রোপনকারী হিসেবে কাজ করেন, যার ফলে নতুন বাণিজ্যিক ফসল রোপণের জন্য পরিবার গাছপালা চালু করা হয়। তিনি কাহতাগাহ গ্রাফাইট খনি পরিচালিত করেন যা তার ভাই এফ। সেন সেনায়েকের পরিবারের মালিকানাধীন ছিল। এফ। সেনানায়েকে মুডালিয়র ডন চার্লস জ্যামরিস আটিগালের ছোট্ট মেয়েকে বিয়ে করেছিলেন। তিনি লো-কান্ট্রি প্রোডাক্ট অ্যাসোসিয়েশন ও ওরিয়েন্ট ক্লাবের সদস্য ছিলেন। 1914 সালে, তিনি গ্রাফাইট খনির শিল্পে অধ্যয়ন ও প্রতিবেদন করার জন্য মাদাগাস্কারে পাঠানো একটি সরকারি কমিশনের সদস্য হিসাবে নিযুক্ত হন।
দিঘীনালা বনবিহার
থাম্ব|দিঘীনালা বনবিহার দিঘীনালা বনবিহার (𑄘𑄨𑄊𑄩𑄚𑄣 𑄝𑄧𑄚𑄧 𑄝𑄨𑄦𑄢𑄴) বাংলাদেশে বৌদ্ধ সম্প্রদায়ের একটি বিহার। প্রতিবছর এখানে বৈশাখী পূর্ণিমা (বুদ্ধ পূর্ণিমা) ও বৌদ্ধ ভিক্ষুদের কঠিন চীবর দান অনুষ্ঠান অনুষ্ঠিত হয়। দিঘীনালা বনবিহার বাংলাদেশের অন্যতম বৌদ্ধ তীর্থ স্থান।
ইতিহাস
এটি দীঘিনালা উপজেলা সদরে অবস্থিত। ১৯৬০ দশকে "ধনপাতায়" কাপ্তাই বাঁধের কারণে সাধনায় অনুপযোগী হওয়ায় রথীন্দ্র শ্রামণ'কে (বনশ্রামণ) সাধনা করার জন্য দিঘীনালা মিঙিনিতে শ্রদ্ধাবান উপাসক নিশিমনি চাক্‌মা ফাং করে আনেন। পরবর্তীতে (২০০০) সালে নন্দপাল মহাথের এবং তার শিষ্যদের বসবাসের জন্য ভক্তকূল এই বিহারটি নির্মাণ করে দেন। তৎকালীন পার্বত্য পূর্ণ মন্ত্রী কল্পরঞ্জন চাকমা তত্ত্বাবধানে দিঘীনালা বনবিহার রক্ষণাবেক্ষনের পূর্ণাঙ্গ কমিটি গঠিত হয়।
অবস্থান
পার্বত্য চট্টগ্রামের বৌদ্ধ ধর্মীয় মহাসাধক আর্য পুরুষ, শ্রাবক বুদ্ধ শ্রদ্ধেয় শ্রীমৎ সাধনানন্দ মহাস্থবির। তাঁর জন্ম রাঙামাটি সদর উপজেলার ধনপাতা গ্রামে। বন ভান্তের প্রথম সাধনাস্থলকে ঘিরে তৈরি হয়েছে ২০ একর ভূমির ওপর দীঘিনালা বন বিহার। এ বিহারে রয়েছে ২৩ ফুট উচ্চতার ধ্যানমগ্ন গৌতমবুদ্ধের মূর্তি, ১৩ ফুট উচ্চতার সীবলী মূর্তি, উপগুপ্ত বুদ্ধ (জলবুদ্ধ) সহ বিহার কমপ্লেক্সের স্থাপনা।
খাগড়াছড়ি শহরের উত্তর পূর্ব দিকে দিঘীনালা উপজেলা সদরে বিহারটি অবস্থিত। সবুজ বনানীর ছায়ায় অবস্থিত এই দিঘীনালা বনবিহার। দিঘীনালা বাস স্টেশন থেকে দুই/তিন মিনিটেই বিহারে পৌঁছানো যায়।
কান্দ
জনসংখ্যার উপাত্ত
ভারতের ২০০১ সালের আদমশুমারি অনুসারে কান্দ শহরের জনসংখ্যা হল ৮৬৫০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে কান্দ এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
ডিডিটি
‌‌‌ডিডিটি একটি গৃহস্থালী পরিষ্কারকরণে ব্যবহৃত রাসায়নিক যার পুরো নাম ডাইক্লোরো ডাইফেনাইল ট্রাইক্লোরো ইথেন‍। একটি মূলত একটি কীটনাশক। স্নেহপদার্থে (অর্থাৎ তেলে) দ্রাব্য এই বিষ স্পর্শ করলে কীটপতঙ্গদের সোডিয়াম চ্যানেল বেশি খুলে গিয়ে পক্ষাঘাত ঘটে এবং কীটপতঙ্গ মারা যায়।
ডিডিটি আবিষ্কৃত হয়েছিল ১৮৭৪ সালে, তবে কীটনাশক হিসেবে এর ব্যবহার শুরু হয় ১৯৩৯ সাল থেকে। এটির ব্যবহার সেনাবাহিনী এবং জনসাধারণের কাছে জনপ্রিয়তা পায় দ্বিতীয় বিশ্বযুদ্ধের সময় ম্যালেরিয়া এবং টাইফাস নিয়ন্ত্রণে।
সুইডিশ রসায়নবিদ পল হারমান মুলার (Paul Hermann Müller) কীটনাশক হিসেবে ডিডটি-র ব্যবহার আবিষ্কারের জন্য ১৯৪৮ সালে চিকিৎসাবিদ্যায় নোবেল পুরস্কার লাভ করেন। দ্বিতীয় বিশ্বযুদ্ধ পরবর্তি সময়ে ডিডিটি কৃষি কাজে কীটনাশক হিসেবে ব্যবহৃত থাকে। তখনই এটির বিপুল পরিমাণ উৎপাদন শুরু হয়।
চারুচন্দ্র অধিকারী
চারুচন্দ্র অধিকারী (Charuchandra Adhikari) (১৮৬৮ - ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে স্বদেশী আন্দোলনে অংশগ্রহণ করেন এবং পরে অনুশীলন সমিতির সদস্যভুক্ত হন। বিপ্লবী কার্যকলাপের জন্য কারাবাস করেন। তিনি ব্রিটিশ রাজের জেলে মোট ১২ বছর বন্দি ছিলেন।
জন্ম ও শিক্ষা
চারুচন্দ্র অধিকারীর জন্ম নেত্রকোণা জেলার মদন উপজেলার বাড়রী গ্রামে। তার পিতার নাম গোপালচন্দ্র অধিকারী। তার স্কুলজীবন কাটে নিজ গ্রামে এবং কেন্দুয়ার আশুজিয়ায়।
বেন কুপার
বেঞ্জামিন নিকোলাস কুপার Benjamin Nicolas Cooper); (জন্ম: ১০ ফেব্রুয়ারি ১৯৯২) হলেন একজন নেদারল্যান্ড আন্তর্জাতিক ক্রিকেটার। তিনি নেদারল্যান্ড দলের হয়ে ২০১৪ আইসিসি বিশ্ব টুয়েন্টি২০ ক্রিকেট টুর্নামেন্ট খেলছেন। তিনি ক্রিকেটার টম কুপার এর ভাই হন।
খেলোয়াড়ী জীবন
বেনের আন্তর্জাতিক ক্রিকেটে অভিষেক হয় ২৭ আগস্ট ২০১৩ সালে কানাডা জাতীয় ক্রিকেট দল এর বিরুদ্ধে। উক্ত একদিনের আন্তর্জাতিক অভিষেক ম্যাচে তিনি বোল্ড হওয়ার পূর্বে ৫৯ বলে ৭৪ রানের একটি অসাধারণ ইনিংস উপহার দেন। ইনিংটি ছিল ৮টি চার এবং ২টি ছয়ের মার।
গুঞ্জা পাইকান
গুঞ্জা পাইকান (বৈজ্ঞানিক নাম: Mooreana trichoneura(Felder)) এক প্রজাতির ছোট আকারের প্রজাপতি যার শরীর ও ডানা খয়রি-বাদামী রঙের এবং এদের পিছনের ডানায় চওড়া হলুদ পটি দেখা যায়। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।
আকার
গুঞ্জা পাইকান এর প্রসারিত অবস্থায় ডানার আকার ৪০-৪৫ মিলিমিটার দৈর্ঘের হয়।
উপপ্রজাতি
ভারতে প্রাপ্ত গুঞ্জা পাইকান এর উপপ্রজাতি হল-
বিস্তার
ভারতে সিকিম থেকে অরুণাচল প্রদেশ, ভুটান, বাংলাদেশ, মায়ানমার এর বিভিন্ন অঞ্চলে এদের দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এর ডানার উপরিপৃষ্ঠ কালচে বাদামী বর্নের। সামনের ডানার উপরিভাগের বর্হিঃঅর্ধে কিছু সংখ্যক সাদা কাঁচের মতো ছোপ এবং ডোরা দাগ রয়েছে। পিছনের ডানার উপরিপৃষ্ঠে একসারি কালো গোঁজের মতো আকৃতি বিশিষ্ট ডিসকাল ছোপ বিদ্যমান এবং টর্নাস অংশ হলুদ রংগের। নিচের ডানার নীম্নতল ভীষন রকম হলদে সাদা।
আচরণ
এরা দ্রুত ওড়ে। সাধারনত এদের পাতার নিচের তলে ডানা মেলে বসে থাকতে দেখা যায়। ডানা বন্ধ অবস্থায় এদের খুব কম দেখা যায়। গুঞ্জা পাইকানরা ২৫০০ফুট উচ্চতা পর্যন্ত দেখা যায় এবং এরা নিচু ঝপ-ঝাড় ও জঙ্গল পছন্দ করে। অনেকসময় পাখীর বিষ্ঠার উপর এরা বসে থাকে। তবে ফুলের মধুর প্রতি আসক্তি কম।
কর্নওয়াল
thumb|300px|right|কর্নওয়ালের প্রশাসনিক কেন্দ্র ট্রুরোর একাংশ কর্নওয়াল (Cornwall, আ-ধ্ব-ব: ˈkɔːnˌwɒl) যুক্তরাজ্যের ইংল্যান্ডের একটি কাউন্টি। এটি টামার নদীর পশ্চিমে অবস্থিত উপদ্বীপটিতে অবস্থিত। ট্রুরো কর্ণওয়ালের একমাত্র শহর ও প্রশাসনিক কেন্দ্র। কাউন্টিটির আয়তন ৩,৫৬৩ বর্গকিলোমিটার (এর মধ্যে তীর থেকে ২৮ মাইল দূরে সাগরে অবস্থিত সিলি দ্বীপকেও গণনায় ধরা হয়েছে)। এই কাউন্টিতে প্রায় ৫ লক্ষ লোক বাস করেন।
কর্নওয়ালে অনেক ঐতিহাসিক প্রত্নতাত্ত্বিক স্থান আছে। ফলে পর্যটন ব্যবসা এখানে গুরুত্বপূর্ণ। কিন্তু এ সত্ত্বেও কর্নওয়ালে যুক্তরাজ্যের অন্য যেকোন জায়গার তুলনায় মাথাপিছু আয় সবচেয়ে কম। কর্নওয়াল কর্নিশ জাতির লোকদের মাতৃভূমি এবং এটি প্রাচীন ছয়টি কেল্টীয় দেশের একটি বলে গণ্য। এখানকার অধিবাসীদের কেউ কেউ কর্নওয়ালের সাংবিধানিক মর্যাদা নিয়ে প্রশ্ন তোলেন এবং কাউন্টিটির স্বায়ত্বশাসনের পরিমাণ বাড়াতে চান।
শেখ চাঁদ মহম্মদ
শেখ চাঁদ মহম্মদ (১ মার্চ ১৯৩১ – ১১ মে ২০১৯) একজন ভারতীয় আইনজীবী ও রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি দুইবার আসাম বিধানসভার সদস্য হিসেবে নির্বাচিত হয়েছিলেন। এছাড়া, তিনি আসাম বিধানসভার অধ্যক্ষ ও উপাধ্যক্ষ হিসেবেও দায়িত্ব পালন করেছিলেন।
জীবনী
শেখ চাঁদ মহম্মদ ১৯৩১ সালের ১ মার্চ জন্মগ্রহণ করেন। তার বাবার নাম আলাদর আলী ও মায়ের নাম ফুলশ্রী বিবি। তিনি গৌহাটির কটন কলেজে পড়াশোনা শেষ করার পর বি. বড়ুয়া কলেজে আইন নিয়ে পড়াশোনা করেন। শিক্ষার্জনের পর তিনি গৌহাটি উচ্চ ন্যায়ালয়ে আইন পেশায় নিয়োজিত হন।
শেখ চাঁদ মহম্মদ ১৯৭৮ সালে বরক্ষেত্রী থেকে আসাম বিধানসভার বিধায়ক হিসেবে নির্বাচিত হয়েছিলেন। ১৯৭৮ সালের ৩০ মার্চ তাকে আসাম বিধানসভার উপাধ্যক্ষ পদে নিযুক্ত করা হয়। তিনি উক্ত পদে ১৯৭৯ সালের ৬ নভেম্বর পর্যন্ত বহাল ছিলেন। এরপর, তিনি ১৯৭৯ সালের ৭ নভেম্বর আসাম বিধানসভার অধ্যক্ষ হিসেবে দায়িত্ব গ্রহণ করেন। তিনি ১৯৮৬ সালের ৭ জানুয়ারি পর্যন্ত উক্ত পদে বহাল ছিলেন। তিনি ১৯৮৩ সালে টানা দ্বিতীয়বারের মত বরক্ষেত্রী থেকে আসাম বিধানসভার বিধায়ক হিসেবে নির্বাচিত হয়েছিলেন।
শেখ চাঁদ মহম্মদ ২০১৯ সালের ১১ মে ৮৮ বছর বয়সে প্রয়াত হন।
উসমানীয় উজিরে আজমদের তালিকা
উসমানীয় সাম্রাজ্যের উজিরে আজম (Vezir-i Azam ভিজির-ই আজম বা সদর-আজম (সাদরাজাম); উসমানীয় তুর্কি: صدر اعظم বা وزیر اعظم) হলো উসামনীয় সাম্রাজ্যের সুলতানের দ্বারা নিয়োগকৃত প্রধানমন্ত্রী, যারা সম্পূর্ণ ক্ষমতা প্রাপ্ত এবং নিয়মানুসারে শুধুমাত্র সুলতান ই প্রয়োজন হলে পদ খারিজ করতে পারেন, তবে তা তানজিমাত সংস্কারের আগে বা ১৯০৮ এর বিপ্লব পর্যন্ত স্থায়ী ছিলো। তারা রাজকীয় মোহর ধারণ করেছিলেন এবং রাজ সভার রাজ্যের বিষয়গুলিতে অংশ নিতে অন্য সকল উজিরদের নিয়োগ দিতে পারতেন; সভায় থাকা উজিরদের  সভাস্থল তোপকাপি প্রাসাদের কুব্বেআলতি ('গম্বুজের নিচে') শব্দে সাথে সম্পর্কের কারনে তাদের "কুব্বে উজির" বলা হত।  তাঁদের অফিসগুলি সাব্লাইম পোর্টে অবস্থিত।
ইয়েলো কোস্টার
আকার
ইয়েলো কোস্টার এর প্রসারিত অবস্থায় ডানার আকার ৪৫-৮৫ মিলিমিটার দৈর্ঘ্যের হয়।
বিস্তার
ভারত (হিমাচল প্রদেশ থেকে পশ্চিমবঙ্গ, সিকিম হয়ে অন্ধ্রপ্রদেশ ও উত্তর-পূর্ব ভারত ) নেপাল, ভুটান, মায়ানমার ও পশ্চিম চীন ইত্যাদির বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ
ডানার উপরিতল : ডানার উপরিতলের বর্ণ হলদে-বাদামি। সামনের ডানার শীর্ষভাগ গোলাকৃতি । সেল-এর বহিঃপ্রান্তে কালো, পুরু ও ছোট দাগ দেখা যায় কোস্টার ঠিক নিচে। কোস্টাল প্রান্তরেখা ও সেল-এর উপরিভাগ কালচে বাদামি। শীর্ষভাগ (apex) ও টারমেন্ চওড়াভাবে কালচে বাদামি এবং সাব-টার্মিনাল হলুদ ছোপের সারিযুক্ত। টরনাস সরুভাবে কালচে বাদামি। শিরাগুলি শুরুতে হলদেটে এবং মধ্য ও শেষভাগে কালো। পিছনের ডানায় কোস্টা সরু কালো এবং টারমেন্ গোলাকৃতি ও সরুভাবে কালচে-বাদামি। সাব-টার্মিনাল হলুদ ছোপের সারিটি টার্মিনাল প্রান্তরেখা বরাবর বক্রভাবে বিস্তৃত এবং ছোপসারির ভিতরের কিনারা নিয়মিত ও অবিচ্ছিন্নভাবে সরু কালো করাতদাঁতি রেখা দ্বারা পরিবেষ্টিত। শিরাগুলি উপরের ডানারই অনুরূপ।
ডানার নিম্নতল : ডানার নিম্নতল ফ্যাকাশে হলুদ বা সাদাটে হলুদ ও কালো শিরা দ্বারা সুস্পষ্টভাবে চিত্রিত। পিছনের ডানায় সাব-টার্মিনাল অংশে শীর্ষভাগ থেকে ১বি শিরা পর্যন্ত বিস্তৃত বক্র ,আঁকাবাঁকা ও উভয়প্বার্শে কালো রেখা দ্বারা সীমায়িত (bordered) একটি অবিচ্ছিন্ন হলুদ পটি বা বন্ধনী বর্তমান। বন্ধনীর মধ্যভাগ থেকে শেষভাগ পর্যন্ত কালো সীমারেখা অপেক্ষাকৃত পুরু। উক্ত বন্ধনীর বহিঃকিনারা প্রতিটি শিরায় করাতদাঁতি আকৃতিবিশিষ্ট।
স্ত্রী
ডানার নিম্নতল পুরুষ প্রকারের সহিত সামঞ্জস্যপূর্ণ। শুঙ্গ কালো; মাথা ও বক্ষদেশ (thorux) উপরিতলে কালো ও নিম্নতলে ঈষদ হলদে সাদা। মাথায় দুপাশে দুটি ক্ষুদ্র লাল বিন্দু বিদ্যমান। উদরের উপরিভাগ কালো ও প্রতিটি দেহখন্ডে উভয়পাশে একটি করে হলুদ বা হলদে সাদা বিন্দুযুক্ত। উদরের নিম্নভাগ সাদা ও সরু কালো প্বার্শরেখা যুক্ত।
আচরণ
এই প্রজাতির উড়ান ধীর ও ডানা ঝাপটে ঝাপটে ওড়ে (fluttering flight)। এদের উড়ান ডানাইড (Danaids) প্রজাতির থেকেও ধীর এবং বিরক্ত হলে বা ভয় পেলেও এদের উড়ানের গতিবেগের কোনো তারতম্য ঘটে না। প্রায়শই এদের ফুল ও পাতায় অবস্থান করতে দেখা যায়। এই প্রজাতির স্বভাব স্থানিক (territorial); সাধারণত এক-একটা বিশেষ এলাকায় এদের প্রচুর সংখ্যায় দেখা যায়, কারণ এরা এদের আহার্য গাছের আশেপাশেই ঘোরাফেরা করে, দূরে যায় না। এরা মাটির কাছাকাছি নিচ দিয়ে ওড়ে এবং জঙ্গলের কিনারে মুক্ত ও ঝোপঝাড়পূর্ণ পরিবেশে বসবাস করতে পছন্দ করে; তবে জঙ্গলে কখনোই বাস করে না। পাহাড়ি অঞ্চলে ৭০০ থেকে ২৪০০ মি, উচ্চতা পর্যন্ত এদের বিচরণ চোখে পরে। সাধরনত মার্চ থেকে ডিসেম্বর পর্যন্ত এদের দর্শন মেলে; তবে জুনের শেষ সপ্তাহ থেকে সেপ্টেম্বর পর্যন্ত এদের প্রচুর সংখ্যায় দেখা যায়। ইয়েলো কোস্টারের আরেকটি লক্ষণীয় বিষয় হলো, স্ত্রী প্রকারের উদরের শেষে স্পষ্ট কাটার মতো একটি গোঁজ দেখা যায় । প্রথমবার যৌন মিলনের পরে স্ত্রী-দেহে এটি চোখে পরে এবং ইহার কারণে একবার যৌন মিলনের পরে স্ত্রী-প্রকার আর অন্য কোনো পুরুষের সাথে মিলিত হতে পারে না ।
ডিম
ডিম কমলা বর্ণের ও পাতার নিচে একসাথে অনেকগুলো ডিম পাড়ে। জুন জুলাই মাসে প্রচুর ডিম চোখে পরে। প্রায় ২০ দিন পর ডিম ফুটে শুককীট (larva) বের হয়।
শূককীট এবং মূককীট
শুককীট ও মুককীট আকৃতিতে হরিনছড়া এর সদৃশ। শুককীট কালো, সারা গায়ে রোঁয়াযুক্ত কালো কাঁটায় (spine) ভরা, মাথা লালচে বর্ণের। শুককীটগুলি একত্রে উন্মুক্তভাবে  ঘোরাফেরা করে এবং নিজেদের লুকিয়ে রাখার কোনো প্রচেষ্টাই করে না কারণ এদের অনভিপ্রেত গন্ধ ও স্বাদই খাদকের হাত থেকে এদের রক্ষা কবচ যদিও মাঝে মধ্যে প্যারাসাইটেড ওয়াষ্পের (wasp) আক্রমণ এড়াতে পারে না। মুককীট সাদা ও লম্বালম্বিভাবে কালো ডোরাযুক্ত। কালো দাগের উপরে প্রতিটি দেহখন্ডে একটি হলুদ (এলা মাটির রঙের ) বিন্দু যুক্ত ( হরিনছড়া এর  ক্ষেত্রে যেগুলি লাল)। মুককীটগুলি গাছের সরু ডাল, পাতা থেকে মাথা নিচের দিকে অবস্থায় ঝুলে থাকে। মুককীট থেকে পূর্ণাঙ্গ প্রজাপতি হতে ১৫ দিন বা তার বেশি সময় লাগে।
মোহাম্মদ দেলোয়ার হোসেন
মোহাম্মদ দেলোয়ার হোসেন বাংলাদেশের রাজনীতিবিদ যিনি সমাজসেবায় অবদানের জন্য ২০১১ সালে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।
জীবনী
মোহাম্মদ দেলোয়ার হোসেন সমাজসেবার অসমান্য অবদানের জন্য তিনি ২০১১ সালে একুশে পদকে ভুষিত হন।